
JŪRMALAS DOME
	Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv


SAISTOŠIE NOTEIKUMI
Jūrmalā
	
	
	Nr.
	




	
	(protokols Nr. , . punkts)



Grozījumi Jūrmalas domes 2022. gada 25. oktobra saistošajos noteikumos Nr. 50 “Par Jūrmalas valstspilsētas pašvaldības līdzfinansējuma apjomu un tā piešķiršanas kārtību daudzīvokļu dzīvojamo māju energoefektivitātes uzlabošanas pasākumu veikšanai”

	Izdoti saskaņā ar likuma “Par palīdzību dzīvokļa jautājumu risināšanā” 27.2 panta otrās daļas 4. punktu un piekto daļu



Izdarīt Jūrmalas domes 2022. gada 25. oktobra saistošajos noteikumos Nr. 50 “Par Jūrmalas valstspilsētas pašvaldības līdzfinansējuma apjomu un tā piešķiršanas kārtību daudzdzīvokļu dzīvojamo māju energoefektivitātes uzlabošanas pasākumu veikšanai” (Latvijas Vēstnesis, 2022, Nr. 215; 2025, Nr. 212) šādus grozījumus:

1. Aizstāt 5.1. apakšpunktā vārdu “projekta” ar vārdiem “energoefektivitātes uzlabošanas pasākumu”.
2. Izteikt 5.4.1. apakšpunktu šādā redakcijā: 
“5.4.1. veikt dzīvojamās mājas energosertifikāta izstrādi, tehnisko apsekošanu un mājas energoefektivitātes uzlabošanas pasākumus 5.1. apakšpunktā noteiktā mērķa sasniegšanai, nodrošinot dzīvojamās mājas dzīvokļu īpašnieku līdzfinansējuma daļu un nepieciešamības gadījumā – arī kredītiestādes finanšu līdzekļus;”.
3. Papildināt ar 5.9. apakšpunktu šādā redakcijā:
 “5.9. ja pilnvarotā persona pieprasa informāciju par nekustamā īpašuma nodokļu parāda apmēru atbilstoši noteikumu 5.8. apakšpunktam, iesniedzot iesniegumu Jūrmalas valstspilsētas administrācijas (turpmāk – Administrācija) Finanšu nodaļas Nodokļu daļai (turpmāk – Nodokļu daļa), nosūtot iesniegumu Administrācijai atbilstoši noteikumu 16. punktam. Nodokļu daļa piecu darba dienu laikā sniedz informāciju iesnieguma iesniedzējam par kopējo dzīvokļu īpašnieku nekustamā īpašuma nodokļu parāda apmēru.”.
4. Papildināt ar 6.4. apakšpunktu šādā redakcijā:
“6.4. netiek izpildīts kāds no noteikumu 5. punktā norādītajiem nosacījumiem.”.
5. Aizstāt 7. punktā vārdus un skaitļus “no 2024. gada 1. jūlija” ar vārdiem “divus gadus pirms iesnieguma iesniegšanas Administrācijā”.
6. Svītrot 9. punktā vārdus “neskaitot pievienotās vērtības nodokli”.
7. Izteikt 20. punktu šādā redakcijā:
“20. Pilnvarotās personas iesnieguma atbilstību šo noteikumu prasībām izvērtē Administrācijas Attīstības pārvaldes Stratēģiskās plānošanas nodaļa (turpmāk – atbildīgā nodaļa). Lēmumu par līdzfinansējuma piešķiršanu vai atteikumu piešķirt līdzfinansējumu noteikumu 7. punktā norādītās aktivitātes īstenošanai pieņem ar Jūrmalas valstspilsētas pašvaldības izpilddirektora rīkojumu izveidota Līdzfinansējuma piešķiršanas energoefektivitātes pasākumu veikšanai daudzdzīvokļu dzīvojamās mājās Jūrmalā izvērtēšanas komisija (turpmāk – komisija).”
8. Papildināt 21. punktu aiz vārdiem “izvērtē iesnieguma atbilstību šo noteikumu prasībām” ar pieturzīmēm, skaitli un vārdu “(1.1 pielikums)”.
9. Svītrot 22. un 23. punktu.
10. Svītrot 30. punktā vārdus “ un pašvaldības informatīvajā izdevumā”.
11.  Izteikt 1. pielikuma “Iesniegums” sadaļas “Iesniegumam pievienotie dokumenti”  tabulas 6. aili šādā redakcijā: 
“
	6.
	☐	Izziņa/izziņas atbilstoši noteikumu 5.7. apakšpunktam.
	
_________ lpp.


“
12. Papildināt ar 1.1 pielikumu saskaņā ar šo noteikumu pielikumu.



	Priekšsēdētājs
	(paraksts*)
	J. Lediņš




*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


Pielikums 
Jūrmalas domes 2026. gada ____. ____________
saistošajiem noteikumiem Nr. _____ (prot. Nr. ____, ___. p.)

“1.1 pielikums
Jūrmalas domes 2022. gada 25. oktobra
saistošajiem noteikumiem Nr. 50 (prot. Nr. 16, 6. p.)

Pieteikuma izvērtēšana
 līdzfinansējuma piešķiršanai energoefektivitātes pasākumu
 veikšanai daudzdzīvokļu dzīvojamā mājā

	
	SN 
punkts
	Saistošo noteikumu
Nosacījumi/Prasības
	Iesniegtā informācija 
	P/N*
	Atbilstība

	
	
	
	
	
	Jā
	Nē

	1.
	5.1
	Sasniegt vismaz 30 % primārās enerģijas ietaupījumu no daudzdzīvokļu mājas primārās enerģijas patēriņa pirms projekta uzsākšanas
	
	N
	
	

	2.
	5.2
	Adrese un nodota ekspluatācijā līdz 1993. gadam

	
	N
	
	

	3.
	5.3

	Izveidota dzīvokļu īpašnieku sabiedrība vai Civillikumā noteiktajā kārtībā noslēgts savstarpējs līgums par mājas kopīpašumā esošās daļas pārvaldīšanu un apsaimniekošanu
	
	N
	
	

	4.
	5.4.1
	Ir  dzīvokļu īpašnieku lēmums veikt dzīvojamās mājas energosertifikāta izstrādi, tehnisko apsekošanu un mājas energoefektivitātes uzlabošanas pasākumus 5.1. apakšpunktā noteiktā mērķa sasniegšanai, nodrošinot dzīvojamās mājas dzīvokļu īpašnieku līdzfinansējuma daļu un nepieciešamības gadījumā – arī kredītiestādes finanšu līdzekļus
	
	N
	
	

	5.


	5.4.2
	Ir  dzīvokļu īpašnieku lēmums pilnvarot personu energoefektivitātes pasākumu veikšanai
	
	N
	
	

	6.
	5.5.1
	Pilnvarotajai personai nav VID nodokļu parādu vairāk kā 150 EUR uz lēmuma par līdzfinansējuma piešķiršanas pieņemšanas dienu 

	
	P
	
	

	7.
	5.5.2
	Pilnvarotajai personai nav ierosināta tiesiskās aizsardzības procesa lieta, netiek īstenots tiesiskās aizsardzības process vai tam nav pasludināts maksātnespējas process uz lēmuma par līdzfinansējuma piešķiršanas pieņemšanas dienu

	
	P
	
	

	8.
	5.7
	Parādsaistību apjoms par saņemtajiem pakalpojumiem (apsaimniekošanas, atkritumu apsaimniekošanas, siltumapgādes, ūdensapgādes un kanalizācijas pakalpojumi), kas saistīti ar dzīvokļa īpašuma lietošanu, ir mazāks par 10 % no šo pakalpojumu rēķinu summas pēdējo 12 (divpadsmit) mēnešu laikā

	
	P
	
	

	9.
	5.8
	Kopējais dzīvokļu īpašnieku nekustamā īpašuma nodokļa parāds (pamatparāds un nokavējuma nauda) par attiecīgajā dzīvojamā mājā esošajām telpu grupām, dzīvojamai mājai piesaistītajām palīgēkām un piesaistīto zemes gabalu nepārsniedz 10 % no taksācijas gadā aprēķinātās, kurā tiek iesniegts līdzfinansējuma pieprasījums, kopējās nekustamā īpašuma nodokļa summas par šajā punktā minētajiem nekustamajiem īpašumiem
	
	
	P
	
	

	10.
	6.1
	Vai prasītie  pasākumi jau ir tikuši finansēti vai līdzfinansēti no Eiropas Savienības fondiem, valsts budžeta, Pašvaldības budžeta līdzekļiem vai citiem finanšu instrumentiem 

	
	P
	
	

	11.
	6.2/6.3
	Pretendents jau iepriekš saņēmis pašvaldības līdzfinansējumu 9.punktā noteiktajiem mērķiem

	
	P
	
	

	12.
	12.
	Pilnvarotajai personai ir pienākums veikt pakalpojumu sniedzēju atlasi, atbilstoši Ministru kabineta 2017. gada 28. februāra noteikumu Nr. 104 "Noteikumi par iepirkuma procedūru un tās piemērošanas kārtību pasūtītāja finansētiem projektiem," ja to paredz minētie noteikumi

	
	P
	
	

	13. 
	1.pielik
	Ir iesniegti visi pielikumā paredzētie dokumenti un informācija

	
	P
	
	

	13.
	9.
9.1

9.2

9.3
	Līdzfinansējuma apmērs:
1.Energosertifikāts   - 90 procenti no tāmes, bet ne                   vairāk kā 1000,00 euro
2.Tehniskā apsekošana - 90 procenti no tāmes, bet ne vairāk kā 1000,00 euro
3.Būvniecības ieceres dokumentācija - 90 procentu apmērā, bet ne vairāk kā 5000,00 euro          

	
	
	
	




*P – informāciju var precizēt; N – informācija nav precizējama”











































PASKAIDROJUMA RAKSTS

Jūrmalas domes 2026. gada __. _____________ saistošajiem noteikumiem Nr. ___
„Grozījumi Jūrmalas domes 2022. gada 25. oktobra saistošajos noteikumos Nr. 50 “Par Jūrmalas valstspilsētas pašvaldības līdzfinansējuma apjomu un tā piešķiršanas kārtību daudzīvokļu dzīvojamo māju energoefektivitātes uzlabošanas pasākumu veikšanai””

	Paskaidrojuma raksta sadaļa
	Norādāmā informācija 

	1. Mērķis un nepieciešamības pamatojums
	Grozījumu mērķis Jūrmalas domes 2022. gada 25. oktobra saistošajos noteikumos Nr. 50 “Par Jūrmalas valstspilsētas pašvaldības līdzfinansējuma apjomu un tā piešķiršanas kārtību daudzdzīvokļu dzīvojamo māju energoefektivitātes uzlabošanas pasākumu veikšanai” (turpmāk – noteikumi) ir:
1.1. veikt tehniskus precizējumus, lai nodrošinātu precīzākas prasības līdzfinansējuma pretendentiem, kuras izpildot tie var pretendēt uz pašvaldības līdzfinansējumu dzīvojamo māju energoefektivitātes uzlabošanas pasākumu veikšanai;
1.2. aktualizēt atbalstāmo izmaksu termiņa sākumu, mainot to uz divu gadu termiņu, nosakot samērīgu līdzfinansēšanas atbalstīšanas termiņu energoefektivitātes pasākumiem, kuri veikti pirms iesnieguma iesniegšanas; 
1.3.  tiek paredzēta iespēja pilnvarotajai personai pieprasīt un saņemt informāciju par kopējo dzīvokļu īpašnieku nekustamā īpašuma nodokļa parādu. Patreiz parāda apjomu konstatē tikai iesnieguma atbilstības izvērtēšanas laikā; 
1.4. veikt citus tehniskus precizējumus noteikumos, tajā skaitā, ir pievienots jauns 1.1 pielikums – Pieteikuma izvērtēšana līdzfinansējuma piešķiršanai energoefektivitātes pasākumu veikšanai daudzdzīvokļu dzīvojamā mājā.

	2. Fiskālā ietekme uz pašvaldības budžetu 
	2.1. Noteikumu īstenošanas fiskālā ietekme uz budžetu – līdzfinansējums daudzdzīvokļu dzīvojamo māju energoefektivitātes uzlabošanas pasākumu veikšanai tiek finansēts no Jūrmalas valstspilsētas pašvaldības kārtējā gada budžeta.   Finansējums indikatīvi vismaz vienam projektu dokumentācijas komplektam jeb 7 000 euro apmērā ik gadu tiek paredzēts Jūrmalas valstspilsētas pašvaldības Investīciju plānā 3 gadu periodam, kas tiek apstiprināts ar Jūrmalas domes grozījumiem Jūrmalas domes 2022. gada 15. septembra lēmumā Nr. 409 “Par Jūrmalas valstspilsētas attīstības programmas 2023.–2029. gadam un Jūrmalas valstspilsētas attīstības programmas 2023.–2029. gadam Stratēģiskā ietekmes uz vidi novērtējuma Vides pārskata apstiprināšanu”, Investīciju plānā 2025.–2027. gadam projektā 5.P4 ir definēts 2026. gadā Ir iespējams pieteikt projektu finansējuma saņemšanai visa gada laikā vienai biedrībai līdz 7 000 euro.”.
2.2. Budžeta izmaiņas vai palielinājums nav nepieciešami.
2.3. Noteikumu izpildei nav nepieciešams veidot pašvaldībā jaunas institūcijas, darba vietas vai paplašināt esošo institūciju kompetenci.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
	3.1. sociālā ietekme – līdzfinansējot daudzdzīvokļu dzīvojamo māju energoefektivitātes uzlabošanas pasākumus tiek nodrošināta dzīvojamā fonda ilgtspēja un energoresursu efektīva izmantošana, veicinot iedzīvotāju dzīves kvalitāti, labsajūtu un izdevumu samazināšanu;
3.2. ietekme uz vidi – līdzfinansējot daudzdzīvokļu dzīvojamo māju energoefektivitātes uzlabošanas pasākumus tiek samazināts enerģijas patēriņš, kas veicina siltumnīcefekta gāzes emisiju samazināšanos;
3.3. ietekme uz iedzīvotāju veselību – uzlabojot dzīvojamo māju energoefektivitāti tiek nodrošināta komfortabla un veselīga vide dzīvošanai;
3.4.  ietekme uz uzņēmējdarbības vidi pašvaldības teritorijā – sekmē daudzdzīvokļu dzīvojamo māju energoefektivitātes uzlabošanas pasākumos iesaistītā industrijas segmenta un komersantu komercdarbības attīstību; 
3.5.  ietekme uz konkurenci – noteikumi neierobežo brīvu un godīgu konkurenci.

	4. Ietekme uz administratīvajām procedūrām un to izmaksām
	Noteikumi nemaina līdzšinējo kārtību:
4.1. institūcija, kurā privātpersona var vērsties noteikumu piemērošanā – Jūrmalas valstspilsētas administrācija;
4.2. Noteikumi nemaina līdzšinējo kārtību galvenie procedūras posmi un privātpersonām veicamās darbības – personas iesnieguma atbilstību šo noteikumu prasībām izvērtē Administrācijas Attīstības pārvaldes Stratēģiskās plānošanas nodaļa, lēmumu par līdzfinansējuma piešķiršanu vai atteikumu piešķirt līdzfinansējumu pieņem ar Jūrmalas valstspilsētas pašvaldības rīkojumu izveidota komisija;
4.3. administratīvo procedūru izmaksas nav paredzētas.

	5. Ietekme uz pašvaldības funkcijām un cilvēkresursiem
	Noteikumi neparedz jaunu darba vietu izveidošanu pašvaldībā.

	6. Informācija par izpildes nodrošināšanu
	Noteikumi nemaina līdzšinējo kārtību. Neparedz pašvaldībā jaunu institūciju izveidi, esošo likvidāciju vai reorganizāciju. Noteikumu izpildē iesaistīta Jūrmalas valstspilsētas administrācijas struktūrvienības, pašvaldības izpilddirektors, nepieciešamības gadījumā pieaicinot pašvaldības iestāžu ekspertus.

	7. Prasību un izmaksu samērīgums pret ieguvumiem, ko sniedz mērķa sasniegšana
	Noteikumi ir samērīgi un pamatoti, ņemot vērā iecerēto mērķi – veicināt daudzdzīvokļu dzīvojamo māju energoefektivitātes uzlabošanu. Tie paredz tikai tādus risinājumus un prasības, kas ir nepieciešami mērķa sasniegšanai, neuzliekot pārmērīgu administratīvo vai finansiālo slogu. Noteikumu īstenošana nodrošina efektīvu līdzsvaru starp sabiedrības ieguvumiem un pašvaldības ieguldītajiem resursiem, vienlaikus ievērojot labas pārvaldības un lietderības principus.

	8. Izstrādes gaitā veiktās konsultācijas ar privātpersonām un institūcijām 
	Atbilstoši Pašvaldību likuma 46. panta trešajā daļā noteiktajam, no 2026. gada  ___. _____________    līdz 2026. gada ____. _______________      informācija tika ievietota Jūrmalas valstspilsētas pašvaldības tīmekļvietnē www.jurmala.lv sabiedrības viedokļa noskaidrošanai, nodrošinot ikvienam interesentam iesniegt savus priekšlikumus vai iebildumus.



	Priekšsēdētājs
	(paraksts*)
	J. Lediņš



*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

